सावित्रीबाई फुले पुणे विद्यापीठासमोरील दुमजली उड्डाणपुलाचे काम ६ ऑक्टोबरपासून सुरू

Mahaenews A link to your homepage with your site title as anchor text
पुणे | महाईन्यूज । विशेष प्रतिनिधी ।

पुणे महानगर प्रदेश विकास प्राधिकरणाकडून (पुणे मेट्रोपोलिटन रिजन डेव्हलपमेंट ॲथॉरिटी – पीएमआरडीए) प्रस्तावित करण्यात आलेल्या हिंजवडी ते शिवाजीनगर मेट्रो मार्गिकेसाठी आनंदऋषीजी चौकातील (सावित्रीबाई फुले पुणे विद्यापीठासमोरील) दुमजली उड्डाणपुलाचे काम ६ ऑक्टोबरपासून सुरू करण्यात येणार आहे.विभागीय आयुक्तालयात पुणे महानगर परिवहन प्राधिकरणाच्या (पुणे युनिफाइड मेट्रोपोलिटन ट्रान्सपोर्ट ॲथॉरिटी – पुम्टा) गुरुवारी झालेल्या बैठकीत हा निर्णय घेण्यात आला. दुमजली उड्डाणपुलाचे काम करणेसाठी पीएमआरडीएने या बैठकीत नियोजन सादरीकरण करण्यात आले. त्यानुसार हे काम नोव्हेंबर २०२४ अखेर पूर्ण करण्याचे नियोजन आहे.

त्यामुळे वाहतुकीला जास्त अडथळा राहणार नाही.’गणेशखिंड रस्त्यावरून मोठ्या प्रमाणावर वाहतूक असल्याने या दुमजली पुलाचे काम जानेवारी २०२४ अखेर पूर्ण करण्याच्या दृष्टीने आवश्यक ते नियोजन करणे, त्यासाठी आधुनिक तंत्रज्ञान आणि मनुष्यबळ वाढवून कमीत कमी कालावधीत काम करण्याच्या सूचना विभागीय आयुक्त आणि पुम्टाचे अध्यक्ष सौरभ राव यांनी पीएमआरडीएला बैठकीत दिल्या. हे काम किमान कालावधीत पूर्ण करण्यासाठीच्या नियोजनाबाबत मेट्रो प्रकल्पाचे स्वतंत्र अभियंत्यांना पुढील सात दिवसांत अहवाल सादर करण्याच्या सूचनाही या वेळी देण्यात आल्या, असेही खरवडकर यांनी सांगितले.

याबाबत बोलताना पीएमआरडीएचे मुख्य अभियंता विवेक खरवडकर म्हणाले, ‘पुम्टाच्या बैठकीत चांदणी चौकातील जुना पूल २ ऑक्टोबरला पाडण्याचे आणि त्यानंतर ५ ऑक्टोबरपर्यंत या ठिकाणची वाहतूक पूर्ववत करण्यात येणार आहे. त्यानंतरच विद्यापीठ चौकातील दुमजली उड्डाणपुलाचे काम सुरू करण्याचे निश्चित करण्यात आले. त्यासाठी आवश्यक पाया घेण्याचे काम सध्या सुरू आहे. तसेच ऑक्टोबर २०२२ ते एप्रिल २०२४ या कालावधीत गणेशखिंड रस्त्यालगत ११ मीटर रुंदीचे अडथळे उभे करून पाया घेण्याचे काम पूर्ण करण्यात येणार आहे. मे २०२४ नंतर केवळ तीन मीटर रुंदीचे अडथळे उभे करण्याची आवश्यकता राहणार आहे.